DA Den Europæiske Unions Tidende L 302/15

KOMMISSIONENS FORORDNING (EU) 2015/2075

af 18. november 2015

om ændring af bilag II og III til Europa-Parlamentets og Rådets forordning (EF) nr. 396/2005 for så vidt angår maksimalgrænseværdier for abamectin, desmedipham, dichlorprop-P, haloxyfop-P, oryzalin og phenmedipham i eller på visse produkter

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (1), særlig artikel 14, stk. 1, litra a), artikel 18, stk. 1, litra b), og artikel 49, stk. 2, og

ud fra følgende betragtninger:

(1) Der er i del A i bilag III til forordning (EF) nr. 396/2005 fastsat maksimalgrænseværdier for dichlorprop-P, haloxyfop-P og oryzalin. Der er i bilag II og del B i bilag III til nævnte forordning fastsat maksimalgrænseværdier for abamectin, desmedipham og phenmedipham.

(2) Den Europæiske Fødevaresikkerhedsautoritet (i det følgende benævnt »autoriteten«) har i overensstemmelse med artikel 12, stk. 1, i forordning (EF) nr. 396/2005 (2) afgivet en begrundet udtalelse om de gældende maksimalgrænseværdier for abamectin. Den foreslog, at definitionen på restkoncentration ændres, og anbefalede at sænke maksimalgrænseværdien for muskler og nyrer af kvæg. For andre produkter anbefalede autoriteten at forhøje eller bevare de gældende maksimalgrænseværdier. Den konkluderede, at der manglede visse oplysninger vedrørende maksimalgrænseværdierne for citrusfrugter, mandler, hasselnødder, valnødder, æbler, pærer, kvæder, mispel, japanmispel, ferskner, blommer, spisedruer, druer til vinfremstilling, jordbær, brombær, hindbær, solbær og ribs (røde, sorte og hvide), stikkelsbær, papajaer, kartofler, radiser, hvidløg, kepaløg, skalotteløg, forårsløg, tomater, peberfrugter, auberginer, agurker, drueagurker/asieagurker, courgetter, meloner, græskar, vandmeloner, kinakål, vårsalat/tandfri vårsalat, havesalat, endivie, salatsennep, blade og skud af Brassica, julesalat, kørvel, purløg, selleriblade, persille, salvie, rosmarin, timian, basilikum, laurbærblade, estragon, bønner (friske, med bælg), ærter (friske, med bælg) og porrer, og at der var behov for yderligere overvejelser blandt de ansvarlige for risikostyringen. Eftersom der ikke er nogen risiko for forbrugerne, bør maksimalgrænseværdierne for de pågældende produkter fastsættes i bilag II til forordning (EF) nr. 396/2005 enten på det eksisterende niveau eller på det niveau, autoriteten har peget på. Disse maksimalgrænseværdier vil blive taget op til revision; revisionen vil tage hensyn til de oplysninger, der foreligger senest to år efter offentliggørelsen af nærværende forordning. Autoriteten konkluderede, at der manglede oplysninger vedrørende maksimalgrænseværdierne for kirsebær, avocadoer, ærter (friske, uden bælg) og artiskokker, at oplysningerne vedrørende maksimalgrænseværdierne for havekarse og selleri ikke var tilstrækkelige til at udlede en foreløbig maksimalgrænseværdi, og at der var behov for yderligere overvejelser blandt de ansvarlige for risikostyringen. Maksimalgrænseværdierne for disse produkter bør sættes til bestemmelsesgrænseværdien. Under hensyntagen til Frankrigs supplerende oplysninger om god landbrugspraksis efter offentliggørelsen af den begrundede udtalelse, og eftersom der ikke er nogen risiko for forbrugerne, bør maksimalgrænseværdierne for abrikoser fastsættes i bilag II til forordning (EF) nr. 396/2005 på det gældende niveau.

(3) Autoriteten har i overensstemmelse med artikel 12, stk. 2, i forordning (EF) nr. 396/2005, sammenholdt med artikel 12, stk. 1, i samme forordning, afgivet en begrundet udtalelse om de gældende maksimalgrænseværdier for desmedipham (3). Autoritetens konklusion var, at der manglede nogle informationer vedrørende maksimalgrænseværdierne for rødbeder, bladbeder, sukkerroer (roden), svin (muskel, fedtvæv, lever og nyrer), kvæg (muskel, fedtvæv, lever og nyrer), får (muskel, fedtvæv, lever og nyrer) og geder (muskel, fedtvæv, lever og nyrer), og at der var behov for yderligere overvejelser blandt de ansvarlige for risikostyringen. Eftersom der ikke er nogen risiko for forbrugerne, bør maksimalgrænseværdierne for de pågældende produkter fastsættes i bilag II til forordning (EF) nr. 396/2005 enten på det eksisterende niveau eller på det niveau, autoriteten har peget på. Disse maksimalgrænseværdier vil blive taget op til revision; revisionen vil tage hensyn til de oplysninger, der foreligger senest to år efter offentliggørelsen af nærværende forordning.

(4) Autoriteten har i overensstemmelse med artikel 12, stk. 2, i forordning (EF) nr. 396/2005, sammenholdt med artikel 12, stk. 1, i samme forordning, afgivet en begrundet udtalelse om de gældende maksimalgrænseværdier for dichlorprop-P (4). Den foreslog, at definitionen på restkoncentration ændres. Autoriteten anbefalede at sænke maksimalgrænseværdierne for æbler, pærer, kirsebær, blommer, bygkorn, havrekorn, rugkorn og hvedekorn. For appelsiner anbefalede den at forhøje den gældende maksimalgrænseværdi. Autoritetens konklusion var, at der manglede visse oplysninger vedrørende maksimalgrænseværdierne for svin (muskel, fedtvæv, lever og nyre), kvæg (muskel, fedtvæv, lever og nyre), får (muskel, fedtvæv, lever og nyre), geder (muskel, fedtvæv, lever og nyre) og mælk (kvæg, får og geder), og at der var behov for yderligere overvejelser blandt de ansvarlige for risikostyringen. Eftersom der ikke er nogen risiko for forbrugerne, bør maksimalgrænseværdierne for de pågældende produkter fastsættes i bilag II til forordning (EF) nr. 396/2005 enten på det eksisterende niveau eller på det niveau, autoriteten har peget på. Disse maksimalgrænseværdier vil blive taget op til revision; revisionen vil tage hensyn til de oplysninger, der foreligger senest to år efter offentliggørelsen af nærværende forordning.

(5) Autoriteten har i overensstemmelse med artikel 12, stk. 1, i forordning (EF) nr. 396/2005 afgivet en begrundet udtalelse om de gældende maksimalgrænseværdier for haloxyfop-P (5). Den foreslog, at definitionen på restkoncentration ændres. Den konkluderede, at der manglede visse oplysninger vedrørende maksimalgrænseværdierne for gulerødder, løg, bønner (tørrede), ærter (tørrede), solsikkefrø, sukkerroer (roden), svin (muskel, fedtvæv, lever og nyre), kvæg (muskel, fedtvæv, lever og nyre), får (muskel, fedtvæv, lever og nyre), geder (muskel, fedtvæv, lever og nyre), fjerkræ (muskel, fedtvæv og lever), mælk (kvæg, får og geder) samt fugleæg, og at der var behov for yderligere overvejelser blandt de ansvarlige for risikostyringen. Eftersom der ikke er nogen risiko for forbrugerne, bør maksimalgrænseværdierne for de pågældende produkter fastsættes i bilag II til forordning (EF) nr. 396/2005 enten på det eksisterende niveau eller på det niveau, autoriteten har peget på. Disse maksimalgrænseværdier vil blive taget op til revision; revisionen vil tage hensyn til de oplysninger, der foreligger senest to år efter offentliggørelsen af nærværende forordning. Autoriteten konkluderede, at oplysningerne vedrørende maksimalgrænseværdierne for forårsløg og rapsfrø ikke var tilstrækkelige til at udlede en foreløbig maksimalgrænseværdi, og at der var behov for yderligere overvejelser blandt de ansvarlige for risikostyringen. Maksimalgrænseværdierne for forårsløg bør sættes til bestemmelsesgrænseværdien. Under hensyntagen til Australiens supplerende oplysninger om god landbrugspraksis efter offentliggørelsen af den begrundede udtalelse, og eftersom der ikke er nogen risiko for forbrugerne, bør maksimalgrænseværdierne for rapsfrø fastsættes i bilag II til forordning (EF) nr. 396/2005 på det gældende niveau. Denne maksimalgrænseværdi vil blive taget op til revision; revisionen vil tage hensyn til de oplysninger, der foreligger senest to år efter offentliggørelsen af nærværende forordning.

(6) Autoriteten har i overensstemmelse med artikel 12, stk. 1, i forordning (EF) nr. 396/2005 afgivet en begrundet udtalelse om de gældende maksimalgrænseværdier for oryzalin (6). Den anbefalede at sænke maksimalgrænseværdien for spisedruer. For andre produkter anbefalede autoriteten at bevare de gældende maksimalgrænseværdier. Den konkluderede, at der manglede visse oplysninger vedrørende maksimalgrænseværdierne for kiwifrugter og asparges, og at der var behov for yderligere overvejelser blandt de ansvarlige for risikostyringen. Eftersom der ikke er nogen risiko for forbrugerne, bør maksimalgrænseværdierne for de pågældende produkter fastsættes i bilag II til forordning (EF) nr. 396/2005 enten på det eksisterende niveau eller på det niveau, autoriteten har peget på. Disse maksimalgrænseværdier vil blive taget op til revision; revisionen vil tage hensyn til de oplysninger, der foreligger senest to år efter offentliggørelsen af nærværende forordning. Autoriteten konkluderede, at oplysningerne vedrørende maksimalgrænseværdierne for bananer ikke var tilstrækkelige til at udlede en foreløbig maksimalgrænseværdi, og at der var behov for yderligere overvejelser blandt de ansvarlige for risikostyringen. Maksimalgrænseværdien for dette produkt bør fastsættes til bestemmelsesgrænseværdien.

(7) Autoriteten har i overensstemmelse med artikel 12, stk. 2, i forordning (EF) nr. 396/2005, sammenholdt med artikel 12, stk. 1, i samme forordning, afgivet en begrundet udtalelse om de gældende maksimalgrænseværdier for phenmedipham (7). Den foreslog, at definitionen på restkoncentration ændres. Autoriteten konkluderede, at der manglede visse oplysninger vedrørende maksimalgrænseværdierne for jordbær, rødbeder, spinat, bladbeder, kørvel, purløg, blade af selleri, persille, salvie, rosmarin, timian, basilikum, laurbærblade og estragon, og at der var behov for yderligere overvejelser blandt de ansvarlige for risikostyringen. Eftersom der ikke er nogen risiko for forbrugerne, bør maksimalgrænseværdierne for de pågældende produkter fastsættes i bilag II til forordning (EF) nr. 396/2005 enten på det eksisterende niveau eller på det niveau, autoriteten har peget på. Disse maksimalgrænseværdier vil blive taget op til revision; revisionen vil tage hensyn til de oplysninger, der foreligger senest to år efter offentliggørelsen af nærværende forordning. Autoriteten konkluderede, at der manglede visse oplysninger vedrørende maksimalgrænseværdien for sukkerroer (roden), og at der var behov for yderligere overvejelser blandt de ansvarlige for risikostyringen. Under hensyntagen til Finlands supplerende oplysninger om restkoncentrationstest efter offentliggørelsen af den begrundede udtalelse bør maksimalgrænseværdierne for sukkerroer (roden) fastsættes i bilag II til forordning (EF) nr. 396/2005 til »0,05 (*) mg/kg«. Denne maksimalgrænseværdi vil blive taget op til revision; revisionen vil tage hensyn til de oplysninger, der foreligger senest to år efter offentliggørelsen af nærværende forordning. Autoritetens konklusion var, at oplysningerne vedrørende maksimalgrænseværdierne for svin (muskel, fedt, lever og nyre), kvæg (muskel, fedt, lever og nyre), får (muskel, fedt, lever og nyre), geder (muskel, fedt, lever og nyre), mælk (kvæg, får og geder), fjerkræ (muskel, fedt, lever) og fugleæg ikke var tilstrækkelige til at udlede en foreløbig maksimalgrænseværdi, og at der var behov for yderligere overvejelser blandt de ansvarlige for risikostyringen. Maksimalgrænseværdierne for disse produkter bør sættes til bestemmelsesgrænseværdien.

(8) For produkter, for hvilke anvendelsen af det pågældende plantebeskyttelsesmiddel ikke er godkendt, og for hvilke der ikke findes importtolerancer eller CXL'er, bør maksimalgrænseværdierne fastsættes til bestemmelsesgrænseværdien eller til standardmaksimalgrænseværdien som angivet i artikel 18, stk. 1, litra b), i forordning (EF) nr. 396/2005.

(9) Kommissionen har rådført sig med EU-referencelaboratorierne for restkoncentrationer af pesticider om behovet for at ændre visse bestemmelsesgrænseværdier. For en række stoffers vedkommende konkluderede laboratorierne, at den tekniske udvikling gør det nødvendigt at fastsætte specifikke bestemmelsesgrænseværdier for visse varer.

(10) På baggrund af autoritetens begrundede udtalelser og under hensyntagen til alle relevante faktorer opfylder de ændringer af maksimalgrænseværdierne, som der er ansøgt om, kravene i artikel 14, stk. 2, i forordning (EF) nr. 396/2005.

(11) Unionens handelspartnere er gennem Verdenshandelsorganisationen blevet hørt om de nye maksimalgrænseværdier, og deres bemærkninger er taget i betragtning.

(12) Forordning (EF) nr. 396/2005 bør derfor ændres.

(13) For at gøre det muligt, at produkter kan markedsføres, forarbejdes og forbruges normalt, bør der i forordningen fastsættes overgangsforanstaltninger for de produkter, der er produceret inden ændringen af maksimalgrænseværdierne, og for hvilke der foreligger data om, at der er opretholdt et højt forbrugerbeskyttelsesniveau.

(14) Før de ændrede maksimalgrænseværdier træder i kraft, bør medlemsstaterne, tredjelande og fødevarevirksomhedsledere have en rimelig frist til at forberede sig, så de kan opfylde de nye krav, som ændringen af maksimalgrænseværdierne medfører.

(15) Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

VEDTAGET DENNE FORORDNING:

Artikel 1

Bilag II og III til forordning (EF) nr. 396/2005 ændres som angivet i bilaget til nærværende forordning.

Artikel 2

Forordning (EF) nr. 396/2005 finder stadig anvendelse i den ordlyd, den havde, før den blev ændret ved nærværende forordning, på produkter, der er produceret senest den 8. december 2015.

Artikel 3

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den anvendes fra den 9. juni 2016.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. november 2015. På Kommissionens vegne Jean-Claude JUNCKER Formand

(1) EUT L 70 af 16.3.2005, s. 1.

(2) Den Europæiske Fødevaresikkerhedsautoritet: »Review of the existing maximum residue levels (MRLs) for abamectin according to Article 12 of Regulation (EC) No 396/2005«. EFSA Journal 2014;12(9):3823.

(3) Den Europæiske Fødevaresikkerhedsautoritet: »Review of the existing maximum residue levels (MRLs) for desmedipham according to Article 12 of Regulation (EC) No 396/2005«. EFSA Journal 2014;12(7):3803.

(4) Den Europæiske Fødevaresikkerhedsautoritet: »Review of the existing maximum residue levels (MRLs) for dichlorprop-P according to Article 12 of Regulation (EC) No 396/2005«. EFSA Journal 2014;12(2):3552.

(5) Den Europæiske Fødevaresikkerhedsautoritet: »Review of the existing maximum residue levels (MRLs) for haloxyfop-P according to Article 12 of Regulation (EC) No 396/2005«. EFSA Journal 2014;12(10):3861.

(6) Den Europæiske Fødevaresikkerhedsautoritet: »Review of the existing maximum residue levels (MRLs) for oryzalin according to Article 12 of Regulation (EC) No 396/2005«. EFSA Journal 2014;12(8):3819.

(7) Den Europæiske Fødevaresikkerhedsautoritet: »Review of the existing maximum residue levels (MRLs) for phenmedipham according to Article 12 of Regulation (EC) No 396/2005«. EFSA Journal 2014;12(8):3807.